open-index/open-wikipedia-markdown huggingface dataset:
2009 பதுஅ உலககிண்ண தகுநிலைப் போட்டிகள்

**2009 பதுஅ உலகக்கிண்ண தகுநிலைப் போட்டிகள்** ஏப்ரல் 2009ஆம் ஆண்டு தென்னாபிரிக்காவில் நடைபெற்ற ஓர் துடுப்பாட்டப் போட்டியாகும். இது 2011 உலகக்கிண்ணத்திற்கான இறுதி தகுநிலைப் போட்டியாகும்.

முன்பு பதுஅ கோப்பை என அறியப்பட்ட போட்டிகளின் மறுபதிப்பான இப்போட்டிகள் 2007-09 உலக துடுப்பாட்ட சங்கப்போட்டிகளின் இறுதிப் போட்டிகளாகும்.

## அணிகள்
முந்தைய உலகக்கிண்ண ஆட்டத்தின் மூலம் ஒருநாள் பன்னாட்டுத் துடுப்பாட்டத்தில் பங்குகொள்ள தகுதிபெற்றவையும் மற்றும் ***உலக துடுப்பாட்ட சங்கப்போட்டிகளின் முதல் கோட்டத்தில்*** இருப்பவையுமான கீழ்வரும் நாடுகள் நேரடியாகத் தகுதி பெற்றன.

* ***2007 பதுஅ உலக துடுப்பாட்ட சங்கப்போட்டிகள் கோட்டம் இரண்டு*** வழியே உயர்வு பெற்றவை:

****2009 பதுஅ உலக துடுப்பாட்ட சங்கப்போட்டிகள் கோட்டம் மூன்று*** வழியே உயர்வு பெற்றவை:

இந்தப் போட்டிகளில் முதல் நான்கு இடங்களைப் பிடித்த அணிகள் 2011 துடுப்பாட்ட உலகக்கிண்ணப் போட்டிகளில் விளையாடத் தகுதி பெற்றவர்கள் ஆகின்றனர். முதல் ஆறு இடங்களில் உள்ள அணிகள் ஒருநாள் பன்னாட்டுத் துடுப்பாட்டம் ஆடும் தகுதியை அடுத்த நான்கு ஆண்டுகளுக்குப் பெறுகின்றனர் அல்லது அந்நிலையைத் தக்கவைத்துக் கொள்கின்றனர்; மேலும் இந்த ஆறு அணிகள் ***பதுஅ பெருநிலப்பகுதி கிண்ணப் போட்டிகளில்*** பங்கேற்கும் தகுதி பெறுகின்றனர். கடைசி இரண்டு அணிகள் **2011 பதுஅ உலக துடுப்பாட்ட சங்கப்போட்டிகள் கோட்டம் மூன்றிற்கு** கீழிறக்கப்படுகின்றன. இப்போட்டிகளின் இறுதி ஆட்டமும் மூன்றாவது, ஐந்தாவது இடத்திற்கான ஆட்டங்களும் அலுவல்முறை ஒருநாள் பன்னாட்டு துடுப்பாட்டங்களாக அங்கீகரிக்கப்பட்டுள்ளன.
### முடிவுகள்
அயர்லாந்து 2011  உலகக்கிண்ணப் போட்டிகளில் பங்கெடுக்க தகுநிலை பெற்றது. இறுதிப்போட்டியில் கனடாவை. வென்றது.  அவர்களுடன் கனடா, நெதர்லாந்து மற்றும் கென்யா அணிகள் தகுதி பெற்றன.  

ஆப்கானிஸ்தான் மற்றும் இசுகாட்லாந்து ஒருநாள் பன்னாட்டுத் துடுப்பாட்டப் போட்டிகளில் விளையாடத் தகுதி பெற்றன; அத்துடன்  ஐந்தாவது இடத்திற்கு அவர்களிடையே நடந்த ஆட்டத்தில்   ஆப்கானிஸ்தான் வென்றது. இதன் மூலம் ஒரே ஆண்டில் உலக கோட்டம் ஐந்திலிருந்து ஒருநாள் பன்னாட்டத் துடுப்பாட்டம் ஆடும் தகுநிலை வரை முன்னேறி ஆப்கானிஸ்தான் அணி சாதனை படைத்தது.
## இறுதி நிலவரம்

## இவற்றையும் காண்க

*உலக துடுப்பாட்ட சங்கப்போட்டிகள்
*2011 துடுப்பாட்ட உலகக்கிண்ணம்

## மேற்கோள்கள்

*அலுவல்முறை இணையதளம்(  2009-06-24)
*உலக துடுப்பாட்ட சங்கப்போட்டிகள் அமைப்பு 

 
உலகக்கிண்ண தகுநிலை பெற்றோர்
பகுப்பு:பன்னாட்டுத் துடுப்பாட்ட அவை நிகழ்வுகள்
இலக்குக் கவனிப்பாளர்

**இலக்குக் கவனிப்பாளர்** (*wicket keeper*) என்பவர் துடுப்பாட்டத்தில்  மட்டையாடுபவருக்கு அருகில் உள்ள இலக்குக்குப் பின்னால் நின்றுகொண்டு களத்தடுப்பு செய்யும் துடுப்பாட்ட வீரர் ஆவார். களத்தடுப்பு அணியில் இவருக்கு மட்டுமே கையுறைகள் அணியவும் கால்களின் வெளியே தடுப்பு மட்டை அணியவும் அனுமதிக்கப்படும்.

இது ஒரு சிறப்பான களத்தடுப்புப் பணியாகும். சில நேரங்களில் இவர் பந்து வீசும்போது மற்றொரு ஆட்டக்காரர் இவரது இடத்தில் தற்காலிகமாக களத்தடுப்பு செய்வார். இவரது செயலாக்கம் துடுப்பாட்ட விதிகளின் 40வது சட்டத்தின் கீழ் ஒழுங்குபடுத்தப்படுகிறது..

## நோக்கங்கள்
மட்டையாளரைக் கடந்து செல்லும் பந்துகளைத் தடுத்து நிறுத்துவதே கவனிப்பாளரின் முக்கிய செயல்பாடு ஆகும். ஆனால் அவர் மட்டையாளரை பல்வேறு வழிகளில் வீழ்த்தவும் முயற்சிக்க முடியும்:

* கவனிப்பாளரால் நிகழ்த்தப்படும் மிகவும் பொதுவான ஆட்டமிழப்பு, மட்டையாளரின் மட்டை விளிம்பில் பட்டு வரும் ஒரு பந்தைப் பிடிப்பதாகும். இது விளிம்பில் படுதல் (*Edged*) என்று அழைக்கப்படுகிறது. சில நேரங்களில் அதிக உயரத்தில் எழும்பிய பந்தைப் பிடிக்கவும் கவனிப்பாளர் உதவுகிறார். மற்ற களத்தடுப்பு வீரர்களை விட இலக்குக் கவனிப்பாளரால் அதிக பிடிகள் எடுக்கப்படுகின்றன.
* ஒருவேளை வீச்சுக்குப் பிறகு மட்டையாளர் தனது எல்லைக்கோட்டைத் தாண்டி இருக்கும் நிலையில் வீசப்பட்ட பந்து கவனிப்பாளரிடம் சென்றால், அவர் அந்த பந்தால் இலக்கைத் தாக்கி அதன் மேலிருக்கும் இணைப்பான்களை விழச்செய்து அந்த மட்டையாளரை வீழ்த்தலாம். இது இலக்கு வீழ்த்தல் எனப்படுகிறது.
* களத்தில் அடிக்கப்பட்ட பந்தை ஒரு களத்தடுப்பு வீரர் பிடித்து இலக்கின் அருகில் நிற்கும் கவனிப்பாளரிடம் விரைவாக வீசினால் அவர் அதைப்  பிடித்து மட்டையாளரை ஓட்ட வீழ்த்தல் செய்ய முயற்சிப்பார்.

## முன்னணி பன்னாட்டுத் துடுப்பாட்ட இலக்குக் கவனிப்பாளர்கள்
***தடித்த எழுத்துக்கள்** தற்போது விளையாடும் வீரரைக் குறிக்கிறது
* போட்டிகள் என்பது வீரர் பங்கேற்ற அனைத்து போட்டிகளையும் உள்ளடக்கியது ஆகும்.
* சில வீரர்கள் களத்தடுப்பு வீரராக விளையாடிய போட்டிகளில் எடுத்த பிடிகளும் மொத்த வீழ்த்தல்கள் கணக்கில் சேர்க்கப்பட்டுள்ளது.

### தேர்வு
தேர்வுப் போட்டிகளில் வீழ்த்தல்கள் அடிப்படையில் முன்னணி 10 இலக்குக் கவனிப்பாளர்கள் விவரம் பின்வருமாறு.

### ஒநாப
ஒநாப போட்டிகளில் வீழ்த்தல்கள் அடிப்படையில் முன்னணி 10 இலக்குக் கவனிப்பாளர்கள் விவரம் பின்வருமாறு .

### இ20ப
இ20ப போட்டிகளில் வீழ்த்தல்கள் அடிப்படையில் முன்னணி இலக்குக் கவனிப்பாளர்கள் பின்வருமாறு.

## மேற்கோள்கள்

பகுப்பு:துடுப்பாட்ட சொல்லியல்
பகுப்பு:துடுப்பாட்டம்
தேனி மாவட்ட ஆட்சியர்கள்

தமிழ்நாடு அரசின் வருவாய்த்துறை அரசு ஆணை எண் 679, நாள்: ஜூலை 25, 1996 மூலம் மதுரை மாவட்டத்திலிருந்து பிரிக்கப்பட்டு தேனியைத் தலைமையிடமாகக் கொண்டு புதிய மாவட்டமாக தேனி மாவட்டம் உருவாக்கப்பட்டது. இந்த மாவட்டம் ஜனவரி 1, 1997 முதல் செயல்படத் துவங்கியது. இந்த தேனி மாவட்டத்தின் ஆட்சியர்கள் பட்டியல் இங்கு தரப்பட்டுள்ளது.

{| class = "wikitable sortable" style="text-align:left;background:Oldlace; border:white;border-bottom 2px solid black;"
|-
! style="background:#C2B280;"|வ.எண். !!style="background:#C2B280;"| மாவட்ட ஆட்சியரின் பெயர் !!style="background:#C2B280;"|பதவிக் காலம் !! style="background:#C2B280;"|குறிப்புகள்
|- 
| 1 ||டாக்டர். கே. சத்யகோபால் || 01-01-1997  முதல்  22-04-1998 ||
|-
| 2 || பி.எம்.பசீர் அகமது || 22-04-1998  முதல்  19-01-2001 ||
|-
| 3 || பிரதீப் யாதவ் || 19-01-2001  முதல்  08-06-2001 ||
|-
| 4 || வி.சந்திரசேகரன் || 08-06-2001 முதல் 10-06-2001 || மாவட்ட வருவாய் அலுவலரான இவர் மாவட்ட ஆட்சியராகக் கூடுதல் பொறுப்பு வகித்தார்.
|-
| 5 || அதுல் ஆனந்த் || 11-06-2001 முதல் 06-06-2004 ||
|-
| 6 || சுனில் பாலிவால் || 06-06-2004 முதல் 08-01-2005 ||
|-
| 7 || டி.ராஜேந்திரன் || 08-01-2005 முதல் 10-01-2005 ||மாவட்ட வருவாய் அலுவலரான இவர் மாவட்ட ஆட்சியராகக் கூடுதல் பொறுப்பு வகித்தார்.
|-
| 8 || ராஜேஷ் லக்கானி || 10-01-2005 முதல் 10-11-2006 ||
|-
| 9 || ஹர் சகாய் மீனா || 10-11-2006 முதல் 26-02-2008 ||
|-
| 10 || எஸ். ஜே. சிரு || 27-02-2008 முதல் 09-11-2008 ||
|-
| 11 || பூ. முத்துவீரன் || 10-11-2008 முதல் 21-03-2011 ||
|-
| 12 || ஏ. கார்த்திக் ||22-03-2011 முதல் 13-05-2011 ||
|-
| 13 ||டாக்டர். பிருந்தா தேவி ||14-05-2011 முதல் 05-06-2011 ||மாவட்ட வருவாய் அலுவலரான இவர் மாவட்ட ஆட்சியராகக் கூடுதல் பொறுப்பு வகித்தார்.
|-
| 14 || டாக்டர். கே. எஸ். பழனிச்சாமி ||06-06-2011 முதல் 27.12.2014 ||
|- 15 || ந. வெங்கடாச்சலம் || 28.12/2014 முதல் 24.02.2018 ||
|- 16 || ம. பல்லவி பல்தேவ் || 25.02.2018 முதல்

பகுப்பு: தமிழ்நாடு அரசு அதிகாரிகள்
பகுப்பு: தேனி மாவட்டம்
சியரீசு (குறுங்கோள்)

**சியரீசு** (*Ceres* ; சின்னம்: ) என்பது இதுவரை அறியப்பட்ட குறுங்கோளில் மிகப்பெரியது ஆகும். இது செவ்வாய் மற்றும் வியாழன் ஆகிய கோள்களுக்கு இடையே உள்ள சிறுகோள் பட்டையில் அமைந்துள்ளது. இது 1801 ஆம் ஆண்டு சனவரி 1 அன்று இத்தாலிய வானியலாளர் கியூசெப்பே பியாத்சி என்பவரால் கண்டுபிடிக்கப்பட்டது. மேலும் இது அரை நூற்றாண்டு வரை எட்டாவது கோளாக விளங்கியது. சியரீசு எனும் உரோமானியப் பெண் கடவுளின் பெயரே இந்தக் குறுங்கோளுக்குச் சூட்டப்பட்டுள்ளது. இதற்கு துணைக்கோள்கள் எதுவும் இல்லை. முதலில் ஒரு  சிறுகோள் என்று கருதப்பட்டு வந்த சியரீசு, மற்ற சிறுகோள்களை விட வேறுபட்டது என தெரியவந்தது. எனவே உலகளாவிய வானியல் ஒன்றியம் 2006ஆம் ஆண்டு சியரீசை குறுங்கோளாக வகைப்படுத்தியது.

## மேற்கோள்கள்

## புற இணைப்புகள்

* Ceres Trek – An integrated map browser of datasets and maps for 1 Ceres
* Ceres 3D Model – NASA
* Destination Ceres:Breakfast at Dawn – NASA
* ''Dawn'' mission home page at JPL
* Simulation of the orbit of Ceres
* Google Ceres 3D, interactive map of the dwarf planet
* How Gauss determined the orbit of Ceres  from keplersdiscovery.com
* Animated reprojected colorized map of Ceres (22 February 2015)
* 
* Rotating relief model of Ceres by Seán Doran (about 60% of a full rotation; starts with Occator midway above center)

பகுப்பு:சூரியக் குடும்பம்
பகுப்பு:சியரீசு
பகுப்பு:குறுங்கோள்கள்
அந்தமான் கடல்

**அந்தமான் கடல்** (*Andaman Sea*) அல்லது **பர்மா கடல்** (*Burma Sea*) என்பது இந்தியப் பெருங்கடலின் ஒரு பகுதியாகும். இந்நீர்ப்பகுதி வங்காள விரிகுடாவின் தென்கிழக்கே, பர்மாவின் தெற்கே, தாய்லாந்திற்கு மேற்கே, அந்தமான் தீவுகள், மற்றும் இந்தியாவிற்குக் கிழக்கே அமைந்துள்ளது.
 
பாரம்பரியமாக இக்கடல் மீன் பிடித்தலுக்கும், மற்றும் கரையோர நாடுகளுக்கிடையே பொருட்கள் கொண்டு செல்வதற்கும் பயன்படுத்தப்படுகிறது. இங்குள்ள பவளப் பாறைகள் மற்றும் தீவுகள் சுற்றுலாப் பயணிகளைக் கவரும் அம்சங்களாகும். 2004 இந்தியப் பெருங்கடல் ஆழிபேரலையை அடுத்து இங்குள்ள மீன்வளம், மற்றும் சுற்றுலாத்துறை பெரும் சேதம் அடைந்தது.

இதன் தென்கிழக்கு எல்லையில், அந்தமான் கடல் மலாய் தீபகற்பத்தையும், சுமாத்திரா தீவையும் பிரிக்கும் மலாக்கா நீரிணையாகக் குறுகுகிறது.

## மேற்கோள்கள்

பகுப்பு:கடல்கள்
பகுப்பு:இந்தியப் பெருங்கடல்
பகுப்பு:அந்தமான் நிக்கோபார் தீவுகள்
உசாண்ட் சண்டை (1944)

**உசாண்ட் சண்டை** (*Battle of Ushant*, உஷாண்ட் சண்டை) இரண்டாம் உலகப் போரின் மேற்குப் போர்முனையில் நடந்த ஒரு கடல் சண்டை. ஓவர்லார்ட் நடவடிக்கையின் ஒரு பகுதியான இதில் நேச நாட்டு டெஸ்டிராயர் ஃபுளோட்டில்லா ஒன்று பிரான்சு கரையோரத்தில் நாசி ஜெர்மனியின் டெஸ்டிராயர் ஃபுளோட்டில்லாவை தாக்கித் தோற்கடித்தது. இது பிரிட்டானி சண்டை என்றும் அழைக்கப்படுகிறது.

நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டுக் கடல்வழி படையெடுப்பு ஜூன் 6, 1944ல் தொடங்கியது. இப்படையெடுப்பினை எதிர்க்க தென்மேற்கு பிரான்சின் கிரோண்ட் பகுதிலிருந்த 8வது ஜெர்மானிய டெஸ்டிராயர் ஃபுளோட்டில்லாவை பிரெஸ்ட் துறைமுகத்துக்குச் செல்லும்படி ஜெர்மானியக் கடற்படைத் தளபதிகள் உத்தரவிட்டனர். பிரெஸ்ட் துறைமுகத்தில் அவற்றின் ஆயுதங்கள் அதிகரிக்கப்பட்டு சுடு ஆற்றல் (fire power) கூட்டப்பட்டது. பின் அங்கிருந்து  செர்போர்க் துறைமுகத்துக்கு அவை புறப்பட்டன. இக்கப்பல்களின் இலக்கினை அல்ட்ரா (எதிரி நாடுகளின் மறைகுறியீட்டுத் தகவலகளைப் படிக்கும் திட்டம்) திட்டத்தின் மூலம் தெரிந்து கொண்ட நேச நாட்டுத் தளபதிகள் அவற்றைத் தடுக்க பிரிட்டானிய 8வது டெஸ்டிராயர் ஃபுளோட்டில்லாவை அனுப்பினர். இதில் போலந்திய மற்றும் கனடியக் கப்பல்களும் இடம்பெற்றிருந்தன. ஜூன் 9ம் தேதி இரு கடற்படைப் பிரிவுகளும் ஆங்கிலக் கால்வாயில் உஷாண்ட் தீவு அருகே மோதின. பீரங்கிகளாலும் நீர்மூழ்கிக் குண்டுக்களாலும் தாக்கி சண்டையிட்டன. இச்சண்டையில் ஒரு ஜெர்மானியக் கப்பல் மூழ்கியது, இன்னொன்று தப்ப முயன்ற போது கரையில் தரை தட்டி சேதமடைந்தது. மற்ற இரு கப்பல்களும் தப்பி விட்டன. பிரிட்டானிய தரப்பில் ஒரு கப்பலுக்கு மட்டும் சேதமேற்பட்டது.

## மேற்கோள்கள்

## உசாத்துணை
* 

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
வெள்ளிப் பதக்கம்

**வெள்ளிப் பதக்கம்** என்பது விளையாட்டுப் போட்டிகளில், ஒலிம்பிக் போட்டி, காமன்வெல்த்  போட்டிகளில் இரண்டாமிடம் பெறுபவருக்கு வழங்கப்படும் பதக்கம் ஆகும். 

முதலாமிடம் மட்டும் மூன்றாம் இடம் பெறுபவர், வழக்கமாக முறையே தங்கப் பதக்கம், வெண்கலப் பதக்கம் ஆகியவற்றைப் பெறுவர். 

## மேற்கோள்கள்
 

பகுப்பு:விளையாட்டுக் கலைச்சொற்கள்
பகுப்பு:வெள்ளி (தனிமம்)
பல அங்கத்துவ தேர்தல் தொகுதி (இலங்கை)

இலங்கையில் வாழும் சிறுபான்மை இனத்தவர்களுக்கான  காப்பீட்டு ஏற்பாடுகளுள் ஒன்றாக 1947ம் ஆண்டில் சோல்பரி அரசியலமைப்பின் கீழ் இரட்டை அங்கத்தவர் அல்லது பல அங்கத்தவர் தேர்தல் தொகுதி முறை அறிமுகப்படுத்தப்பட்டது. 1959ல் அரசியலமைப்பின் புதுச்சேர்க்கை விதிகளுக்கமைய இலங்கையில் தேர்தல் தொகுதி நிர்ணயத்தின்போது **பல அங்கத்துவ அல்லது இரட்டை அங்கத்துவ தொகுதிகள்** ஏற்படுத்தப்பட்டன. விசேடமாக ஒரு தொகுதியில் அண்ணளவாக சிறுபான்மையினரும், பெரும்பான்மையினரும் அல்லது இரண்டு சிறுபான்மை இனத்தவர்கள் சமனாக வசிப்பார்களாயின் இவர்களுக்கும் தத்தமது பிரதிநிதிகளைத் தேர்ந்தெடுக்கும் வாய்ப்பு இதன் முலம் வழங்கப்பட்டது.

இதன்படி *6 தொகுதிகள்* இரட்டை அங்கத்தவர் தொகுதிகளாகவும், பல அங்கத்தவர் தொகுதிகளாகவும் பிரிக்கப்பட்டு மொத்தம் *14 உறுப்பினர்கள்* தேர்ந்தெடுக்கப்பட்டனர். எண்ணிக்கை வருமாறு:

* **பேருவளை தேர்தல் தொகுதி** 
::தெரிவு செய்யப்படும் அங்கத்தவர் எண்ணிக்கை - 02
* **மட்டக்களப்பு தேர்தல் தொகுதி** 
::தெரிவு செய்யப்படும் அங்கத்தவர் எண்ணிக்கை - 02
* **பொத்துவில் தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை  - 02
*  **ஹாரிஸ்பத்துவ தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை  - 02
*  **கொழும்பு மத்தி  தேர்தல் தொகுதி** 
::தெரிவு செய்யப்படும் அங்கத்தவர் எண்ணிக்கை - 03
* **நுவரெலியா, மஸ்கெலியா தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை  - 03

இலங்கையில் 1978ம் ஆண்டு இலங்கைச் சனநாயக சோசலிசக் குடியரசின் அரசியலமைப்பு அமுல்படுத்தப்பட்டதையடுத்து மேற்படி விதி நீக்கப்பட்டது.

## வெளி இணைப்புகள்
* அரசறிவியல் பகுதி 2  (இலங்கையின் அரசியல் திட்டவளர்ச்சி) - புன்னியாமீன்

பகுப்பு:இலங்கை நாடாளுமன்றம்
தங்கப் பதக்கம்

**தங்கப் பதக்கம்** என்பது பொதுவாக இராணுவமில்லாத புலத்தில் அதிகபட்ச பரிசாக வழங்கப் படும் பதக்கமாகும். அதன் பெயர், பதக்கத்தில் பூசுவதற்காகவும், கலப்பு உலோகமாகவும் துளியளவு தங்கம் பயன்படுத்தப் பட்டதன் காரணமாக உருவானது.  பதினெட்டாம் நூற்றாண்டில் இருந்து, தங்கப் பதக்கங்கள், கலைத்துறையில் வழங்கப்பட்டு வருகின்றன.

## மேற்கோள்கள்
 

பகுப்பு:நாணயவியல்
பகுப்பு:விளையாட்டுக் கலைச்சொற்கள்
பகுப்பு:தங்கம்
பொதுத் திருமுகங்கள்

## பொதுத் திருமுகங்கள்: பெயர் விளக்கம்

புதிய ஏற்பாட்டில் உள்ள திருமுகங்களுள் பவுலோடு தொடர்புபடுத்தப்பட்டு வந்த திருமுகங்கள் பதினான்கு. அவை:
 
உரோமையர், 
1 கொரிந்தியர், 
2 கொரிந்தியர், 
கலாத்தியர், 
எபேசியர், 
பிலிப்பியர், 
கொலோசையர், 
1 தெசலோனிக்கர், 
2 தெசலோனிக்கர், 
1 திமொத்தேயு, 
2 திமொத்தேயு, 
தீத்து, 
பிலமோன், 
எபிரேயர் என்பனவாகும்.

மேற்கூறிய பதினான்கு திருமுகங்கள் தவிர்த்த பிற ஏழு திருமுகங்களும் பொதுத் திருமுகங்கள் எனப்படுகின்றன. இவை: 

யாக்கோபு, 
1 பேதுரு, 
2 பேதுரு, 
1 யோவான், 
2 யோவான், 
3 யோவான், 
யூதா என்னும் திருமுகங்கள் ஆகும்.

## பொதுத் திருமுகங்களின் பண்புகள்
பொதுத் திருமுகங்கள் குறிப்பிட்ட சபைக்கு என இல்லாமல், பொதுவாக அனைத்துலகத் திருச்சபைக்கும் எழுதப்பட்டுள்ளதால் *பொதுத் திருமுகங்கள்* எனப்படுகின்றன. ஆயினும்.எல்லாப் பொதுத் திருமுகங்களும்.அனைத்துலகத் திருச்சபைக்கு எழுதப்பட்டவை எனக் கூற இயலாது. மூன்றாம் யோவான் திருமுகம் தனிப்பட்ட ஒரு நபருக்கு எழுதப்பட்டது. இரண்டாம் யோவான் திருமுகம் தனிப்பட்ட ஒரு சபைக்கு எழுதப்பட்டது. பேதுருவின் முதல் திருமுகம் சின்ன ஆசியாவிலுள்ள பல சபைகளுக்கு எழுதப்பட்டுள்ளது. எனினும் பழங்காலத்திலிருந்தே இவை பொதுத் திருமுகங்கள் எனப் பெயர் பெற்று வந்துள்ளன.

## ஆதாரங்கள்


பகுப்பு:புதிய ஏற்பாடு நூல்கள்
1991 இந்தியப் பொதுத் தேர்தல்

இந்தியக் குடியரசின் பத்தாம் **[[இந்திய நாடாளுமன்றம்|நாடாளுமன்றத் தேர்தல்]] 1991** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பத்தாவது மக்களவை கட்டமைக்கப்பட்டது. காங்கிரசுத் தலைவர் ராஜீவ் காந்தி படுகொலை செய்யப்பட்டதால் ஏற்பட்ட அனுதாப அலையில் இந்திய தேசிய காங்கிரசு வென்று பி. வி. நரசிம்ம ராவ் பிரதமரானார்.

## பின்புலம்
* முந்தைய தேர்தலில் வெற்றி பெற்ற பிரதமர் வி. பி‌. சிங்கின் ஜனதா தளம் கட்சியின் தலைமையிலான தேசிய முன்னணி அரசு ஒற்றுமையில்லாமையால் இரு ஆண்டுகளில் கவிழ்ந்தது. 
* அதன் முக்கிய அங்கமான ஜனதா தளம் இரண்டாகப் பிளவுற்று சந்திரசேகர் தலைமையில் **[[சமாஜ்வாடி ஜனதா கட்சி (ராஷ்டிரிய)|சமாஜ்வாடி ஜனதா கட்சி]]** உருவானது. 
* பின்பு நாடாளுமன்றத்தில் நடந்த நம்பிக்கை வாக்கெடுடுப்பில் வி. பி. சிங் தோற்று **ஜனதா அரசின்** மூத்த தலைவர்களில் ஒருவரான சந்திரசேகர் பிரதமரானார். 
* பின்பு சந்திரசேகர் அரசுக்கு ராஜீவ் காந்தியின் காங்கிரஸ் கட்சி மற்றும் அத்வானியின் பாரதிய ஜனதா கட்சியும் வெளியிலிருந்து ஆதரவளித்தனர். 
* ஆனால் விரைவில் காங்கிரஸ் கட்சியின் தலைவர் ராஜீவ் காந்தி ஆதரவை விலக்கிக் கொண்டதால் சந்திரசேகர் அவரது **[[சமாஜ்வாடி ஜனதா கட்சி]]** ஆட்சி கவிழ்ந்தது.
* மீண்டும் ஒரு புதிய தேர்தலை சந்தித்திக்க நேரிட்டது. 
* இத்தேர்தலில் நான்கு முனைப்போட்டி காணப்பட்டது - காங்கிரஸ் கட்சி, பாரதிய ஜனதா கட்சி, ஜனதா தளம், **[[சமாஜ்வாடி ஜனதா கட்சி]]** ஆகியவை தங்கள் கூட்டணி கட்சிகளுடன் களத்தில் இருந்தன.
* தேர்தல் பிரச்சாரத்தின் போது ராஜீவ் காந்தி ஸ்ரீபெரும்புதூரில் விடுதலைப் புலிகளின் தற்கொலைப் படையினரால் படுகொலை செய்யப்பட்டார். 
* இதனையடுத்து அரசியலில் இருந்து ஓய்வு பெற்றிருந்த முன்னாள் மத்திய அமைச்சர் பி. வி. நரசிம்ம ராவ் காங்கிரசு தலைவரானார். ராஜீவ் படுகொலையினால் எழுந்த அனுதாப அலையால் காங்கிரஸ் கட்சி அதிக தொகுதிகளில் வென்று முதலிடத்தில் வந்தது. தனிப்பெரும்பான்மை கிட்டவில்லையென்றாலும் தனிப்பெரும் கட்சி என்பதால் ஆட்சி அமைக்கும் வாய்ப்பைப் பெற்றது. நரசிம்ம ராவ் பிரதமரானார்.

## முடிவுகள்
மொத்தம் 55.71 % வாக்குகள் பதிவாகின

## இவற்றையும் காண்க
*தமிழ்நாட்டில் இந்திய நாடாளுமன்றத் தேர்தல், 1991

## மேற்கோள்கள்

*Indian general election, 10th Lok Sabha 

பகுப்பு:1991 தேர்தல்கள்
பகுப்பு:இந்தியப் பொதுத் தேர்தல்கள்
குமார் தர்மசேன

**குமார் தர்மசேன ** (**Kumar Dharmasena** பிறப்பு: ஏப்ரல் 24, 1971, கொழும்பு) முன்னாள் இலங்கைத் துடுப்பாட்டக்காரரும் தற்போது நடுவராக செயலாற்றுபவருமாவார். 1996 உலகக்கிண்ணம் வென்ற இலங்கைத் துடுப்பாட்ட அணியின் அங்கத்தினராக இருந்தவர்.இவர் ஓர் வலதுகை மட்டையாளரும் வலதுகை புறத்திருப்ப பந்து வீச்சாளருமாவார். தனது பன்னாட்டுத் துடுப்பாட்டத்தை 1994ஆம் ஆண்டு தென்னாபிரிக்காவுடன் துவங்கினார். .

இவரது மறைவான பந்துவீசும் பாணி ஒருநாள் துடுப்பாட்டங்களுக்கு ஓர் சிறந்த பந்து வீச்சாளராக விளங்க உதவியது. 1998ஆம் ஆண்டு இவரது பந்து வீசும் விதத்தை பன்னாட்டுத் துடுப்பாட்ட அவை தடை செய்தபோது தமது மட்டைத் திறமையையும் வெளிக்காட்டினார். சூலை 2000 ஆண்டு இவரது செயல் அனுமதிக்கப்பட்டபின் பல ஒருநாள் துடுப்பாட்டங்களில் பங்கேற்றார். இருப்பினும் தேர்வுத் துடுப்பாட்டமெதிலும் பங்கேற்கவில்லை.

2009ஆம் ஆண்டு ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டங்களில் நடுவராகப் பணியாற்றத் துவங்கினார். இந்தியாவிற்கும் இலங்கைக்கும் இடையே நடந்த **ஐடிபிஐ வெல்த்சுரன்ஸ் கிண்ணப்** போட்டிகளில் செயலாற்றினார்.

## வெளியிணைப்புகள்
* 
* Kumara Dharmasena - a cricket umpire 
* Kumar Dharmasena - the schoolboy star 1989 figured prominently in World Cup win 1996 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
பகுப்பு:இலங்கைத் துடுப்பாட்ட நடுவர்கள்
அமெரிக்க துடுப்பாட்ட சங்கம்

**அமெரிக்கத் துடுப்பாட்ட சங்கம் ** (Americas Cricket Association)  வட, தென் அமெரிக்காக்கள் மற்றும் கரிபியன் நாடுகளில் துடுப்பாட்டப் போட்டிகளை மேற்பார்வையிடும் ஓர் பன்னாட்டு அமைப்பாகும். இது பன்னாட்டுத் துடுப்பாட்ட அவையின் வழிநடத்தலில் இயங்குகிறது. பதினெட்டு அங்கத்தினர் நாடுகளைக் கொண்ட இச்சங்கம் இவ்வலயத்தில் துடுப்பாட்டத்தின் வளர்ச்சி, சந்தைப்படுத்துதல் மற்றும் நிர்வாகத்திற்கு பொறுப்பேற்கிறது.

அமெரிக்கத் துடுப்பாட்ட சங்கம் உலகக்கிண்ணத்திற்கு தகுநிலை போட்டிகளில் பங்கேற்க வகை செய்யும் முதன்மை பன்னாட்டுப் போட்டிகளான **பதுஅ அமெரிக்காக்களின் வாகையாளர்** போட்டிகளை நடத்துகிறது. இவ்வலயத்தில்  முதன்முறையாக  கரீபியன் தீவுகளில் 2007 உலகக்கிண்ணம் நடைபெற்றது.

## அமெரிக்கத் துடுப்பாட்ட சங்க அங்கத்தினர் நாடுகள்

முழுமையான தேர்வு நிலை

*

துணை அங்கத்தினர் நிலை

*
*
*
*
*

இணை நிலை அங்கத்தினர்கள்

*
*
*
*
*
*
*
*
*
*
*
*

## மேற்கோள்கள்

## வெளியிணைப்புகள்
*ICC Americas development 

பகுப்பு:துடுப்பாட்ட வாரியங்கள்
கன்னட இலக்கியம்

கன்னட மொழியில் எழுதப்பட்ட இலக்கியம் **கன்னட இலக்கியம்** ஆகும்.  முதலாம் நூற்றாண்டில் இருந்தே கன்னட கல்வெட்டுக்கள் உள்ளன எனினும் பொ.ஊ. 9 ம் நூற்றாண்டி இருந்தே இலக்கியங்கள் இன்று கிடைக்கப்படுகின்றன.  கன்னட இலக்கியங்கள் கால வரையாக பின்வருமாறு பிரிக்கப்படுகின்றன:
* பழங்கால கன்னட இலக்கியம் (பொ.ஊ. 600–1200)
* இடைக்கால கன்னட இலக்கியம் (1200–1700)
* தற்கால கன்னட இலக்கியம் (1700–இன்று)

## வரலாறு
### பழங்காலம் (600 - 1200)
கன்னட இலக்கியத்தின் முதல் பெரும் படைப்பாக பொ.ஊ. 9 ம் நூற்றாண்டில் எழுந்த கவிராச மார்க்கம் கருதப்படுகிறது.  இந்த நூல் கவிதையியல் பற்றியது.  10 ஆம் நூற்றாண்டில் வட்டாராதனே என்னும் சிறுகதைத் தொகுப்பு நூல் எழுந்தது.  இந்த நூல் சமண சமயக் கருத்துக்களை எடுத்துரைத்தது.  இக் காலத்தில் பம்பா, இரன்னா போன்ற கன்னட மகாகவிகள் எழுதினார்கள்.  இதனால் கன்னட இலக்கியத்தின் பொற்காலம் என்றும் இது குறிப்பிடப்படுவதுண்டு. இக்காலத்தில் சமண சமயம் சிறப்புற்று இருந்தது.

### இடைக்காலம் (1200 - 1700)
போசளப் பேரரசு எழுச்சியுடன் சமணம் வீழ்ச்சி அடைந்து, வீர சைவம் உயர் நிலை பெற்றது.  இக் காலத்தில் எழுந்த இலக்கியங்கள் வீரசைவ சாகித்தியா என்று குறிப்பிடுவர்.  1300 களில் இருந்து 1500 வரை விசய நகரக் கர்நாடகம் விசய நகரப் பேரரசின் ஆட்சிக்கு உட்பட்டது.  இவர்களின் ஆதரவில் வைணவ சமயமும், கன்னட வைணவ இலக்கியமும் வளர்ச்சி பெற்றன.  விசய நகர வீழ்ச்சிக்குப் பின்பு மைசூர் அரசு மற்றும் கேளடி நாயக்கர்கள் ஆகியோர் கர்நாடகத்தை ஆட்சி செய்தனர்.  இவர்களின் ஆட்சியின் கீழும் பல கன்னட இலக்கியங்கள் படைக்கப்பெற்றன.

### தற்காலம் (1700 - இன்று)
18 ம் நூற்றாண்டு தொடக்கம் ஐரோப்பியர் ஆட்சி இந்தியாவிலும், கர்நாடகத்திலும் நிகழ்ந்தது.  ஐரோப்பியரின் தாக்கத்தில் புதினம், கலைக்களஞ்சியம், அகராதி, பத்திரிகை, இதழ் போன்ற வடிவங்கள் கன்னடத்தில் வளர்ச்சி பெற்றன.  20 ம் நூற்றாண்டில் பல இலக்கிய இயக்கங்கள் கன்னடத்தில் பிறந்தன.  20 நூற்றாண்டின் தொடக்கத்தில் எழுந்த நவ உதயம் (புதிய எழுச்சி) இலக்கிய இயக்கம் அன்றாட வாழ்வின் விடயங்கள் பற்றி, மனிதபிமான விடயங்கள் பற்றி கருக்களில் இலக்கியம் படைத்தது.  1940 களில் கன்னட முற்போக்காளர் இலக்கிய இலக்கியம் எழுந்தது.  இவர்கள் இடதுசாரிக் கருத்துக்களை முன்வைத்து தமது இலக்கியங்களை படைத்தனர்.  1950 களில் நவ்யா இலக்கிய இயக்கம் வளர்ச்சி பெற்றது.

## இவற்றையும் பார்க்க
* கன்னட மொழி

## மேற்கோள்கள்
* வாழ்வியற் களஞ்சியம். தொகுதி பத்து.

## வெளி இணைப்புகள்
கன்னட இலக்கியம்

பகுப்பு:கன்னட இலக்கியங்கள்
பகுப்பு:மொழி வாரியாக இலக்கியங்கள்
பகுப்பு:இந்திய இலக்கியம்
ஹொங்கொங் வட மாவட்டம்

**ஹொங்கொங் வட மாவட்டம்** (North District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் புதிய கட்டுப்பாட்டகத்தின் வடமேற்குப் பகுதியில் அமைந்துள்ளது. ஹொங்கொங்கின் புதிய நகர உருவாக்கங்களில் ஒன்றான பன்லிங் செங் சுயி புதிய நகரம் இம்மாவட்டத்திலேயே உள்ளது. இம்மாவட்டத்தின் மக்கள் தொகை 2006 ஆம் ஆண்டின்  கணிப்பீட்டுன் படி 280,730 ஆகும். குறைவான மக்கள் அடர்த்தியைக் கொண்ட மாவட்டங்களில் இம்மாவட்டம் இரண்டாவது ஆகக்குறைந்த தொகையினர் கொண்ட மாவட்டமாகும். இம்மாவட்டம் 168 கிலோ மீட்டர்கள் பரப்பளவைக் கொண்டுள்ளது. அத்துடன் இம்மாவட்டம் மேற்கு கடல் பரப்பில் பல தீவுகளையும் கொண்டுள்ளது.

## சிறப்பு

இந்த மாவட்டம் சீனப் பெருநிலப்பரப்பின் செஞ்சேன் நகரத்தையும் சம்ச்சுன் ஆற்றையும் வடக்கில் எல்லையாகக் கொண்டுள்ளது. அத்துடன் ஹொங்கொங் மற்றும் சீனாவுக்கான எல்லையையும் இம்மாவட்டம் கொண்டுள்ளது. சீனாவுக்கு போவோர் அல்லது சீனாவில் இருந்து ஹொங்கொங் வருவோர் குடிவரவு திணைக்களத்தின் நுழைமதி (வீசா) பெறும் இடம் இம்மாவட்டத்தின் வட எல்லையில் அமைந்துள்ளது.

## மக்கள் தொகை
புள்ளிவிபரக் கணிப்பின் படி இம்மாவட்டத்தின் 70% வீதமான மக்கள் புதிய நகர் உருவாக்கமான பன்லிங் செங் சுயி புதிய நகரம் பகுதியிலேயே வசிக்கின்றனர். அதன் அன்மித்த நகரங்களான சா டவ் கொக் மற்றும் டா க்வு லிங் ஆகிய நகரங்களையும் மற்றும் இரண்டு நாட்டுப்புற சிறு நகரங்களையும் உள்ளடக்கியப் பகுதியில் கிட்டத்தட்ட 40,000 கிராம மக்கள் வசிக்கின்றனர். 

பெருமளவு நிலப்பரப்பு தேசிய வனங்களாகவே உள்ளது. 

## பிரதான நகரங்கள்
இம்மாவட்ட நிர்வாகத்தின் கீழுள்ள பிரதான நகரங்கள்:
* பன்லிங்
* செங் சுயி புதிய நகரம்
* சா டவ் கொக்
* டா க்வு லிங்

## போக்குவரத்து
இந்த வட மாவட்டத்தில் எம்டிஆர் கிழக்கு தொடருந்து வழிக்கோடு உள்ளது. மற்றும் பன்லிங் அதிவிரைவுப் பாதை, சன் டின் அதிவேகப் பாதை, சா டவ் கொக் பாதை போன்ற பாதைகளும் இம்மாவட்டத்தின் ஊடாக போகிறது.

## எம்டிஆர் தொடருந்தகங்கள்

* பன்லிங் தொடருந்தகம்
* செங் சுவி தொடருந்தகம்
* லோ வூ தொடருந்தகம் (கிழக்கு தொடருந்து சேவையின் கடைசி (சீன) எல்லை)

## சீன எல்லைகள்

* சா டவ் கொக் (பாதை)
* மன் கம் டோ (பாதை)
* லோ வூ (தொடருந்தகம்)

## தீவுகள்

இம்மாவட்டத்தில் உள்ள தீவுகள்:
* ஏ சாவ் 
* அப் சாவ் மெய் பக் டுன் பை 
* அப் சாவ் பக் டுன் பை 
* அப் சாவ் (றொபின்சன் தீவு)
* அப் லோ சுன் 
* அப் டன் பை 
* அப் டாவ் பை 
* சாப் மோ சாவ் 
* செங் செக் சுவி 
* பூ வொங் சாவ் 
* பன் சாவ்
* ஹங் பய் 
* கட் ஓ சாவ் 
* கோ பாய் 
* கொக் டாய் பாய் 
* லென் சுன் பெய் 
* லோச்சி பை 
* ங்ஓ மெய் சாவ் (முச்சக்கரத் தீவு)
* பக் காவு சாவ் 
* பக் காவு சாய் வடக்கு (வட்டத்தீவு)
* பட் கா சாவ் 
* சய் அப் சாவ் 
* சா பய் 
* சாவு கெய்பாய்
* செங் பாய் 
* சுயி சம் பாய் 
* சியு நிம் சாவ்
* டா ஹோ பாய் 
* டய் நிம் சாவ் 
* சிங் சாவ் 
* வொங் நய் சாவ் 
* வொங் நெய் சாவ் 
* வொங் வன் சாவ்  (இரட்டைத் தீவு)
* வூ சாவ் 
* வூ பய் 
* வூ யெங் பய் 
* யென் சாவ் 
* யென் சாவ், வடக்கு

## வெளியிணைப்புகள்
* North District District Council 
* List and map of electoral constituencies 1 (large PDF file) 
* List and map of electoral constituencies 2 (large PDF file) 
* Fanling-Sheung Shui New Town 
* Satellite image of the new town of Fanling-Sheung Shui and its vicinity by Google Maps

பகுப்பு:ஹொங்கொங் மாவட்டங்கள்
பகுப்பு:ஹொங்கொங் வட மாவட்டம்
பகுப்பு:புதிய கட்டுப்பாட்டகம்
அகத்திய விண்மீன்

**அகத்திய நட்சத்திரம்** அல்லது **அகத்திய விண்மீன்** என்றழைக்கப்படும் **கனோபசு** (*canopus*) தென்திசையிலுள்ள கரைனா, அர்கோ நவீசு என்ற விண்மீன் தொகுதியின் பொலிவுமிக்க விண்மீன் ஆகும் (*α Carinae*); வானில் தெரியும் விண்மீன்கள் அனைத்திலும் மிருகவியாதரை அடுத்து இரண்டாவது பொலிவுமிக்க விண்மீன் இதுவே. இதன் தோற்ற ஒளியளவு -0.72 ஆகவும் தனி ஒளியளவு -5.53 ஆகவும் உள்ளது.

இது F வகை நிறமாலை வரிசையிலுள்ள மஞ்சள்-வெள்ளை விண்மீனாகும்; ஆனால் காண்பதற்கு வெண்ணிறமாகவே தெரியும். வானத்தின் தொலை-தென் பகுதியில் −52° 42' (2000) விலக்கத்தில் இது தெரியும். தொலை-தென் பகுதியில் இது உள்ளதால், நிலநடுக்கோட்டிலிருந்து 37°18' -க்கு மேல் வடக்கே உள்ளவர்களுக்கு இது பெரும்பாலும் தெரியாது; ஆனால், வளிமண்டல ஒளிவிலகல் காரணமாக இன்னுமொரு பாகை வடக்கேயும் கூட இது சில தருணங்களில் தெரிவதுண்டு. சூரிய மண்டலத்திலிருந்து 310 ஒளியாண்டுகள் (96 பார்செக்குகள்) தொலைவில் கனோபசு உள்ளதாக இப்பார்கசு செயற்கைக்கோள் தொலைநோக்கியின் அளவீடு மூலம் தெரிகிறது.

ஞாயிற்றின் விட்டத்தை விட கனோபசின் விட்டம் 130 மடங்கு அதிகம். இதன் நிறை ஞாயிற்றின் நிறையை விட 8 1/2 மடங்கு அதிகம். மேலும், ஞாயிற்றை விட இதன் ஒளிவீசும் திறன் 13600 மடங்கு அதிகம்; இருப்பினும், அருகாமையிலுள்ள காரணத்தினால் தான் சிரியசு (புவிலிருந்து 8.6 ஒளியாண்டுகள்) கனோபசை விட பொலிவுமிக்கதாகத் தெரிகிறது.

## கலைச்சொற்கள்
1. பொலிவுமிக்க - brightest 2. தோற்ற ஒளியளவு - visual magnitude 3. தனி ஒளியளவு - absolute magnitude  4. நிறமாலை வரிசை - spectral series  5. வளிமண்டல ஒளிவிலகல் - atmospheric refraction  6. நிலநடுக்கோடு - equator

 

## மேற்கோள்கள்

பகுப்பு:விண்மீன்கள்
பெண்ணியம் (வலைத்தளம்)

**பெண்ணியம்** வலைத்தளம் தமிழில் பெண்ணியம் பற்றிய தகவல்களைப் பகிரும் ஒரு பல்லூடக வலைத்தளம் ஆகும். இவர்களின் நோக்கம் "பெண்ணியச் சிந்தனைகளின் மீதான விழிப்புணர்வு, பெண்ணிய கருத்துருவாக்கம், அதன் பரவலாக்கம்" எனக் கூறப்பட்டுள்ளது.  

## வெளி இணைப்புகள்
* www.penniyam.com

பகுப்பு:தமிழ்ச் சூழலில் பெண்ணியம்
பகுப்பு:தமிழ் வலைத்தளங்கள்
பெண்களுக்குச் சம ஊதியம்

**பெண்களுக்குச் சம ஊதியம்** என்பது ஒரே வேலையைச் செய்யும் ஆணும் பெண்ணும் ஒரே மாதிரியான ஊதியத்தைப் பெற வேண்டும் என்பதாகும்.  பல நாடுகளில் இது ஒரு சட்டம் ஆகும்.  எனினும் பல வேலைத் தளங்களில் ஒரே வேலைக்கு பெண்கள் குறைவான ஊதியம் பெறுவது இன்றும் உள்ளது. 
 
**உலகில் உள்ள சில நாடுகளில் இந்த முறை எப்படி நடைமுறையில் உள்ளது என்பதை கீழே குறிப்பிடப்பட்டு உள்ளது** :
*இந்திய நாட்டில் 1976ஆம் ஆண்டு சம  உழைப்பூதியதிற்கு ஒரு சட்டம் இயற்றப்பட்டது.     
*ஆஸ்திரேலியா நாட்டில் 1979ஆம் ஆண்டு இரு பாலினதவரையும் சமமாக நடத்த வேண்டும் என்று சட்டம் இயற்றப்பட்டது .
*ஹங்கேரி நாட்டில்  வேலைக்குச் சம ஊதியம் வழங்க வேண்டும் என்பது அந்நாட்டின் அரசியலமைப்பில் உள்ளது .      
*லாட்வியா,லித்துவானியா ,பல்கேய்ரியா நாடுகளில்    சம வேலைக்குச் சம ஊதியம் வழங்க வேண்டும் என்பது உழைப்பாளர் சட்ட நெறிமுறையில் உள்ளது

## வெளியிணைப்புகள்
* Why Are There Still So Few Women in Science?

பகுப்பு:பெண்களின் உரிமைகள்
சீதனம் (திரைப்படம்)

**சீதனம்** என்பது ஆர்.சுந்தர்ராஜன் இயக்கி 1995 ஆம் ஆண்டு வெளிவந்த தமிழ் படம் ஆகும். இப்படத்தில் பிரபு, சங்கீதா, ரஞ்சிதா ஆகியோர் முக்கிய வேடங்களில் நடித்துள்ளனர். டி.சிவா தயாரித்துள்ள இப்படத்திற்கு, தேவாவின் இசை அமைத்துள்ளார். இப்படம் 1995, நவம்பர்  24 அன்று வெளியிடப்பட்டது.

## கதை
பல ஆண்டுகள் சிறையில் கழித்த பின்னர், முத்து மாணிக்கம் ( பிரபு ) மீண்டும் தனது கிராமத்திற்கு வந்து ஊழல் அரசியல்வாதியான மாரிமுத்து ( மன்சூர் அலிகான் ) என்பவரை பழிவாங்க விரும்புகிறார். பின்னர், இவரது சோகமான கடந்த காலத்தை அறியும் வரை அவர் வழக்கறிஞர் ராதாவுடன் ( ரஞ்சிதா ) மோதலில் ஈடுபடுகிறார். முத்துமானிக்கத்தின் மனைவி மாரிமுத்துவால் கொல்லப்பட்டார் என்பது தெரியவந்துள்ளது. இறுதியில், முத்துமணிக்கம் மாரிமுத்துவைக் பழிவாங்குகிறார்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பெண்களின் கல்வி

**பெண்களின் கல்வி** என்பது பெண்கள் கல்வி பெறுவதற்கான உரிமை, அதன் நிலைமை, தடைகள், எதிர்காலம் போன்ற பல விடயங்களைக் குறிக்கும். வரலாற்றின் பெரும் பகுதியில், அனேக சமூகங்களில் பெண்கள் ஆண்களுக்கு நிகரான கல்வி பெறும் வாய்ப்பைப் பெறவில்லை.  19 ஆம், 20 ஆம் நூற்றாண்டில் வளர்ச்சி பெற்ற பெண்ணிய இயக்கம், அனைவருக்கும் கல்வி என்ற கோட்பாடு போன்றவை பெண்களுக்கான சம கல்வி வாய்ப்புக்களை ஓரளவு ஏற்படுத்தித் தந்தன. இன்று சில மேற்கு நாடுகளில் இந்த வாய்ப்புக்களைப் பயன்படுத்தி பெண்கள் ஆண்களை விட கூடுதலான அதி உயர் கல்வியைப் பெறுகிறார்கள். ஆனால் இன்னும் பல நாடுகளில் பெண்களின் கல்வி ஆண்களை விடப் பின் தங்கியதாகவே உள்ளது.  இதற்குச் சிறந்த எடுத்துக்காட்டு இந்தியா ஆகும்.  கடைசிக் கணக்கெடுப்பின் படி இந்தியாவில் 53.63% பெண்கள் மட்டுமே படிப்பறிவு பெற்றவர்கள், ஆண்கள் ஏறத்தாழ 20% விட அதிகமாக 75.26% கல்வியறிவு பெற்றவர்கள்.

## மேற்கோள்கள்

பகுப்பு:பெண்களின் உரிமைகள்
பகுப்பு:கல்விச் சிக்கல்கள்
சிவப்பிரகாசப் பெருந்திரட்டு

**சிவப்பிரகாசப் பெருந்திரட்டு** என்பது கி.பி 16 ம் நூற்றாண்டில் சொரூபானந்தர் அவர்களால் தொகுக்கப்பட்ட ஒரு தமிழ் திரட்டு நூல் ஆகும்.  இந்த நூல் அத்வைதக் தத்துவக் கருத்துக்களை எடுத்துரைக்கின்றன.  இத் திரட்டு நூல் கலைக்கட்டளை, அனுபவக் கட்டளை என இருபெரும் பிரிவுகளைக் கொண்டவை.  

## மேற்கோள்கள்
* வாழ்வியற் களஞ்சியம். தொ 10.

## வெளி இணைப்புகள்
* 6.4.2 திரட்டுகள்

பகுப்பு:தமிழ் திரட்டு நூல்கள்
பகுப்பு:மெய்யியல் தமிழ் நூல்கள்
பகுப்பு:16 ஆம் நூற்றாண்டுத் தமிழ் நூல்கள்
போலியோ சொட்டு மருந்து முகாம்

இந்தியாவில் ஐந்து வயதிற்குட்பட்ட குழந்தைகளுக்கு போலியோ நோய் வராமல் தடுப்பதற்கான சொட்டு மருந்து அளிக்கும் திட்டம் அனைத்து மாநிலங்களிலும், இந்திய ஆட்சிப்பகுதிகளிலும் செயல்படுத்தப்பட்டு வருகிறது. இந்த இலவச சொட்டு மருந்து அளிக்கும் திட்டத்தை குறிப்பிட்ட நாளில் மாநில அரசுகள் அல்லது ஆட்சிப் பகுதி நிர்வாகங்கள் செயல்படுத்துகின்றன. மருத்துவமனைகள், ஆரம்ப சுகாதார நிலையங்கள், சத்துணவு மையங்கள், பள்ளிகள், பேருந்து நிலையம், தொடருந்து நிலையம், விமான நிலையம், வழிபாட்டுத் தலம், பொதுமக்கள் அதிகம் கூடும் முக்கிய இடங்கள் போன்ற பகுதிகளில் இதற்கான சிறப்பு மையங்கள் அமைக்கப்பட்டு குழந்தைகளுக்குப் போலியோ சொட்டு மருந்து அளிக்கும் திட்டம் நடைமுறைப்படுத்தப்படுகிறது. இதனைப் **போலியோ சொட்டு மருந்து முகாம்** என அழைக்கின்றனர். இந்தப் போலியோ சொட்டு மருந்து முகாம் தமிழ்நாட்டில் 40 ஆயிரத்து 399 மையங்களில், சுமார் 2 லட்சம் ஊழியர் மற்றும் தன்னார்வலர்கள் உதவியுடன் செயல்படுத்தப்படுகிறது. இந்த மையங்கள் மற்றும் பணியாளர்கள் எண்ணிக்கை ஒவ்வொரு ஆண்டும் மாறுபடக்கூடும்.

பகுப்பு: மருத்துவ முகாம்கள்

பகுப்பு: இந்திய அரசுத் திட்டங்கள்
புறத்திரட்டு

**புறத்திரட்டு** அல்லது நீதித்திரட்டு அல்லது பிரசங்காபரணம் என்பது ஒரு தமிழ் திரட்டு நூல்.  இது 15 ம் நூற்றாண்டில் திரட்டப்பட்டது.  இந்த நூலில் 1570 செய்யுள்கள் உள்ளன.  இதில் மறைந்து போன பல நூல்கள் பற்றிய விபரங்கள் உள்ளன.  1938இல் வையாபுரிப்பிள்ளை இந்த நூலைப் அச்சில் பதிப்பித்தார். 

இதில் உள்ள பாடல்களில் பதினெண்கீழ்க்கணக்குச்  செய்யுட்களுக்குச் சிறந்த பாடம் கிடைத்ததால் “இது எனக்குக் கண்ணைக் கொடுத்த நூல்” என  உ. வே. சாமிநாதையர் குறிப்பிட்டுள்ளார்.

## மேலும் காண்க
*புறத்திரட்டுச் சுருக்கம்

## கருவிநூல்
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005

பகுப்பு:தமிழ் இலக்கியம்
பகுப்பு:திரட்டு நூல்கள்
குருஞான சம்பந்தர்

**குரு ஞான சம்பந்தர்** அல்லது **குருஞான சம்பந்த தேசிய சுவாமிகள்** என்பவர் 16 ம் நூற்றாண்டில் திருவில்லிபுத்தூரில் பிறந்து திருவாரூரில்  வாழ்ந்த ஒரு சைவ குருமாரும், தமிழ் அறிஞரும் ஆவார். 

இவரது காலம் கி.பி.1550 ~ கி.பி.1575 ஆகும். 

## வரலாறு
### இளமைக் காலம்
தமிழ்நாட்டிலுள்ள வில்லிப்புத்தூரில் சுப்பிரமணியம் - மீனாட்சி எனும் தம்பதிகளுக்கு மகனாக குருஞான சம்பந்தர் பிறந்தார். இவரது இயற்பெயர் *ஞானசம்பந்தன்* என்பதாகும். பெற்றோருடன் மதுரை மீனாட்சியம்மன் சுந்தரேசுவர் கோவிலுக்கு சென்றவர், அங்கேயே பெற்றோரின் அனுமதியுடன் தங்கினார்.

### குருவைப் பெறுதல்
ஒரு நாள் லிங்க பூசை செய்ய விரும்பியவருக்கு இறைவன் பொற்றாமரைக் குலத்திலிருந்து லிங்கம் பெற வழிவகை செய்தார். அந்த லிங்கத்தினை பூசை செய்வதற்கு குருவிடம் தீட்சை பெறுதல் வேண்டுமென எண்ணினார். அன்று இரவு கனவில் வந்த இறைவன், திருவாரூர் ஞானப்பிரகாசரிடம் சீடனாக சேர வலியுருத்தினார்.

இறைவனின் ஆலோசனைப்படி ஞானப் பிரகாசரை குருவாக ஏற்று சைவத்தினைக் கற்றார். 

### குருவாகுதல்
ஞானப் பிரகாசர் அர்த்தசாமப் பூசை முடியும் வரை கோவிலிருந்து இருந்து பின் வீடு திரும்புவதை வழக்கமாகக் கொண்டிருந்தார். ஒரு முறை  அவருக்கு வழிகாட்ட தீப்பந்தம் ஏந்தும் இளைஞன் வராமல் போக அப்பொறுப்பினை ஞானசம்பந்தர் ஏற்றார். அதனை மறந்த ஞானப் பிரகாசர் வீடு திரும்பியதும், தீப்பந்தம் ஏந்திவந்த ஞானசம்பந்தரை வெளியே நிற்கும்படி கூறிவிட்டு வீட்டிற்குள் சென்று விட்டார். இரவு மழைப் பெய்தாலும் அவ்விடம் விட்டு நகராது நின்றார். அவர் ஏந்தியிருந்த தீப்பந்தம் அணையாது இருந்தது.

மறுநாள் ஞானப் பிரகாசரின் மனைவி மழையில் நனைந்து தீப்பந்தம் ஏந்தியவாறே நின்றிருக்கும் ஞான சம்பந்தரைக் கண்டு வியந்து ஞானப் பிரகாசரிடம் கூறினார். இறைவனின் அருளைப் பெற்றவர் ஞான சம்பந்தர் என்று உணர்ந்த குருப் பிரகாசர், இனி ஞான சம்பந்தர் குருவாக இருந்து மக்கள் தொண்டாற்றும் படி வாழ்த்தியனுப்பினார்.

### குருஞான சம்பந்தர்
ஞான சம்பந்தர் மக்களுக்கு சைவ சமயத்தினை போதித்தார். பிறகு தர்மபுரத்தில் சைவ மடத்தினை அமைத்து மக்களுக்குத் தொண்டாற்றினார். இது *[[தருமை ஆதீனம்|தருமையாதீனம்]]* என்று அழைப்பட்ட தருமபுர ஆதினமாகும்.  தர்மபுரத்திலேயே தொண்டாற்றி மறைந்தார்.

## குரு தீட்சை
இவர் கமலை ஞானப்பிரகாசரிடம் சீடராக சேர்ந்து தீட்சை பெற்றார்.

## நூல்கள்
இவரால் படைக்கப்பட்ட நூல்களின் அகரவரிசை:

# சிவபோகசாரம்
# சொக்கநாத வெண்பா
# சொக்கநாதக் கலித்துறை
# தசகாரிய அகவல்
# திரிபதார்த்த ருபாதி
# நவரத்தினமாலை
# பண்டாரக் கலித்துறை/ஞானப் பிரகாசமாலை
# பிராசாத யோகம்
# முத்தி நிச்சயம்

## ஆதாரங்களும் மேற்கோள்களும்

## வெளி இணைப்புகள்
* குருஞானசம்பந்தர்! தினமலர்
* குருஞான சம்பந்தர் அருளிய சொக்கநாத கலித்துறை
* குருஞான சம்பந்தர் வரலாறு-நூல். 

பகுப்பு:சைவக்குருமார்கள்
பகுப்பு:தமிழறிஞர்கள்
அரிசமய தீபம்

**அரிசமய தீபம்** என்பது 18 ம் நூற்றாண்டில் விருத்தப் பாக்களால் எழுதப்பட்ட ஒரு தமிழ் இலக்கிய நூல் ஆகும்.  இந்த நூல் வைணவ சமய அடியார்களாகிய ஆழ்வார்கள், ஆசாரியர்கள் ஆகியோரின் வரலாற்றைக் கூறுகிறது.  இந்த நூலை கீழையூர்ச் சடகோபதாசர் என்ற புலவர் இயற்றினார்.  இது பதினான்கு சருக்கங்களைக் கொண்டுள்ளது.  அவை பின்வருமாற

* பரமபதச் சருக்கம்
* ஆதி யோகிச் சருக்கம்
* பத்தி சாரச் சருக்கம்
* பராங்குசச் சருக்கம்
* குலசேகரச் சருக்கம்
* பதுமைச் சருக்கம்
* முனிவாகனச் சருக்கம்
* விப்பரநாராயணச் சருக்கம்
* பட்டநாதச் சருக்கம்
* கோதைச் சருக்கம்
* பரகாலச் சருக்கம்
* நாதமுனிச் சருக்கம்
* யாமுநச் சருக்கம்
* இராமானுசச் சருக்கம்

பகுப்பு:வைணவத் தமிழ் இலக்கியம்
தமிழ் நாவலர் சரிதை

**தமிழ் நாவலர் சரிதை**   என்பது 17 ம் நூற்றாண்டில் தொகுக்கப்பட்ட ஒரு தமிழ் திரட்டு நூல் ஆகும்.  

51 புலவர்களின் வலாற்றை இது கூறுகிறது. காப்புச் செய்யுள் 3 உள்பட 269 பாடல்கள் இதில் உள்ளன. தொகுத்தவர் யார் என்பது தெரியவில்லை. பாடல்களும், அவற்றைப் பற்றிய கொளுக் குறிப்புகளும் இதில் உள்ளன. ஔவை சு துரைசாமிப் பிள்ளை உரை ஒன்று பட-அச்சு உருவில் தளத்தில் உள்ளது. 

## காப்புச் செய்யுள்கள்
இந்த வரலாற்று நூலைத் தொகுத்தவர் தன் நூல் இனிதே நிறைவேற விநாயகப் பெருமானை வாழ்த்தும் மூன்று பாடல்களைப் பாடி முதலில் காப்புச் செய்யுளாக அமைத்துள்ளார்.

## பாடல்கள்
பாடல்கள் பெரும்பாலும் பிற்காலக் கவிஞர்களால் பாடப்பட்டவை. குறுந்தொகை புறநானூறு, திருவள்ளுவ மாலை, பதினோராம் திருமுறை முதலான நூல்களில் காணப்படும் பாடல்களும் இத் தொகுப்பில் இடம் பெற்றுள்ளன. புலவர்களின் பெயர்கள் ஒன்றாக இருத்தலால், காலக் கண்ணணோட்டம் இல்லாமல் அவை இணைக்கப்பட்டுள்ளன. இதனை ஔவை துரைசாமிப் பிள்ளை தம் உரையில் ஆங்காங்கே குறிப்பிட்டுள்ளார்.

## புலவர்கள்
புலவர்களின் வரலாறு இந்த நூலில் குறிப்பிடப்பட்டுள்ளது. புலவர்கள் பாடிய பாடல்களும், நிகழ்வுகளும் இதில் குறிப்பிடப்பட்டுள்ளன. இது கூறும் 51 புலவர்களின் பெயர்களை இங்கு அகர வரிசையில் காணலாம். 

#அந்தகக் கவி வீரராகவ முதலியார்  
#அம்மைச்சி
#இரட்டையர்
#இறையனார் - சிவபெருமான்
#உண்ணாமுலை எல்லப்ப நயினார்
#உத்தர நல்லூர் நங்கை
#ஏகம்பவாணன்
#ஒட்டக்கூத்தர்
#ஒரு தாதி
#ஒரு புலவன்
#ஔவையார்
#கண்டியதேவன்
#கச்சியப்பன்
#கச்சிராயன்
#கபிலர்
#கம்பர்
#கவிராசபிள்ளை
#காளமேகப் புலவர்
#குடிதாங்கி
#குமார சரசுவதி
#குருநமச்சிவாயர்
#கோடைச் சிவந்தான் புலவன்
#கோவூர் கிழார்
#சங்கத்தார்
#சத்திமுற்றப் புலவர்
#சயங்கொண்டார்
#சாத்தந்தையார்
#சேரமான் கணைக்கால் இரும்பொறை
#சோழனும் தேவியும்
#சோழன் புலவன்
#தத்துவப் பிரகாசர் 
#திருவள்ளுவர்
#திருவாரூர் நாகரச நம்பி
#தொல்காப்பிய தேவர்
#நக்கீரர் 
#நாமகள் - கடவுள்
#பரமேசுரப் புலவர்
#பாண்டியன் தலையாலங்கானத்துச் செரு வென்ற நெடுஞ்செழியன்
#பாண்டியன் தேவி
#பாண்டியன் புலவன்
#பாண்டியன்
#பிராமணப் பிள்ளையன்
#புகழேந்தி
#புங்கனூர் கிழவன் 
#பெருந்தலைச் சாத்தனார்
#பொய்யாமொழியார்
#முருகவேள் - கடவுள்
#முனையதரையன்
#மூவேந்தர்
#வாயற்பதி வடுகன்
#விண்ணன்

## மேற்கோள்

பகுப்பு:தமிழ் இலக்கியம்
பகுப்பு:17 ஆம் நூற்றாண்டுத் தமிழ் நூல்கள்
ஹாக்கி இந்தியா

**ஆக்கி இந்தியா** என்பது, இந்தியாவில் வளைத்தடிப் பந்தாட்ட விளையாட்டின் இரண்டு ஆளுமைக் குழுக்களில் ஒன்றாகும். மற்றொரு ஆளுமைக்குழு இந்திய வளைதடிப்பந்தாட்டக் கூட்டமைப்பு ஆகும். இந்திய வளைதடிப்பந்தாட்டப் பேரவையின் செயலாளர் லஞ்சம் வாங்கியது கண்டுபிடிக்கப்பட்டதை அடுத்து, இந்திய ஒலிம்பிக் சங்கம் இந்திய வளைதடிப் பந்தாட்டக் கூட்டமைப்பை இடைநிறுத்தம் செய்து இந்திய விளையாட்டுத்துறை அமைச்சகத்தின் ஆதரவில் ஆக்கி இந்தியா என்ற ஆளுமைக்குழுவை உருவாக்கியது. 1928 முதல் 2008 வரை 80 வருடங்களுக்கு ஆளுமைக் குழுவாக இந்திய வளைதடிப்பந்தாட்டக் கூட்டமைப்பு இருந்தது. இந்திய வளைதடிப்பந்தாட்டக் கூட்டமைப்புக்கும் புதிதாகத் தொடங்கப்பட்ட ஆக்கி இந்தியாவிற்கும் இடையேயான உச்ச நீதிமன்ற வழக்கு நிலுவையில் இருக்கையில், ஆக்கி இந்தியா அங்கீகரிக்கபட்ட ஆளுமைக்குழுவாக இருந்து வருகிறது.

## துவக்கம்

இந்திய வளைதடிப் பந்தாட்ட பேரவையின் செயலாளர் லஞ்சம் வாங்கியது கண்டுபிடிக்கப்பட்டதை அடுத்து, இந்திய ஒலிம்பிக் கூட்டமைப்பு, இந்திய வளைதடிப் பந்தாட்டப் பேரவையை 28 ஏப்ரல் 2008 அன்று ரத்து செய்தது. அதன்பின் 10 மே 2009 அன்று இந்திய வளைதடிப் பந்தாட்ட பேரவை முழுமையாக ரத்து செய்யப் பட்டு  இந்திய விளையாட்டுத்துறை அமைச்சகத்தின் ஆதரவில் ஆக்கி இந்தியா என்ற ஆளுமைக்குழுவை உருவாக்கியது.

## அங்கீகாரம் தொடர்பான வழக்கு
1928 முதல் 2008 வரை 80 ஆண்டு காலம் வளைதடிப் பந்தாட்டத்திற்கு ஆளுமைக்குழுவாக இருந்த இந்திய வளைதடிப்பந்தாட்ட பேரவை, முறையின்றி ரத்து செய்யப்பட்டு விட்டதாக கோரி தில்லி உயர் நீதிமன்றத்தில் வழக்கு தொடரப்பட்டது. இதை ஆராய்ந்த தில்லி உயர் நீதிமன்றம், இந்திய ஒலிம்பிக் கூட்டமைப்பும், இந்திய விளையாட்டுத்துறை அமைச்சகம் இரண்டும், நடந்த லஞ்ச ஊழலை பற்றி ஆராயாமல் தடாலடியாக  இந்திய வளைதடிப்பந்தாட்ட பேரவையை ரத்து செய்துவிட்டதேன்று கூறி இந்திய வளைதடிப்பந்தாட்ட பேரவையின் ஆளுமை அங்கீகாரத்தை நிலைநாட்டி தீர்ப்பு வழங்கியது. அதே தீர்ப்பில், தில்லி உயர் நீதிமன்றம் இந்திய விளையாட்டுத்துறை அமைச்சகம் தந்த ஆக்கி இந்தியாவுக்கான ஆளுமை அங்கீகாரத்தைப் பற்றி எதுவும் சொல்லாததால் இந்திய விளையாட்டுத்துறை அமைச்சகம், ஆக்கி இந்தியா, இந்திய வளைதடிப்பந்தாட்ட பேரவை இரண்டையும் தேசிய விளையாட்டு பேரவைகளாக ஏற்றது.

## அங்கீகாரம்
ஆயினும், சர்வதேச வளைதடிப் பந்தாட்டப் பேரவை இந்திய வளைதடிப் பந்தாட்ட பேரவையின் அங்கீகாரத்தை நிராகரித்து, ஆக்கி இந்தியாவை ஏற்றுக் கொண்டுள்ளது. இதைத் தொடர்ந்து, ஆக்கி இந்தியா, வளைதடிப் பந்தாட்ட பெண்கள் உலகக் கோப்பை, மற்றும் காமன்வெல்த் விளையாட்டுப் போட்டிகளுக்கு உச்ச நீதிமன்ற ஆணைக்கு இணங்க இந்திய தேசிய வளைதடிப் பந்தாட்ட அணிகளைத் தேர்வு செய்தது.

## இதனையும் காண்க
* இந்திய தேசிய வளைதடிப் பந்தாட்ட அணி
* இந்திய தேசிய மகளிர் வளைதடிப் பந்தாட்ட அணி
* இந்திய வளைதடிப்பந்தாட்டக் கூட்டமைப்பு

## மேற்கோள்கள்

## வெளி இணைப்புகள்
*ஹாக்கி இந்தியா இணைதளம்
*இந்தியாவில் வளைதடிப் பந்தாட்டம் பற்றி
* இந்திய வளைதடிப் பந்தாட்ட பேசும்படங்கள் 
* பாரதிய ஹாக்கி இணைதளம்

பகுப்பு:இந்தியாவில் வளைதடிப் பந்தாட்டம்
பகுப்பு:இந்தியாவின் விளையாட்டு ஆளுமைக் குழுக்கள்
கப்பற் கோவை

**கப்பற் கோவை** என்பது கோவை சிற்றிலக்கிய வடிவில் அமையப்பெற்ற ஒரு தமிழ் இலக்கியம் ஆகும்.  இது கிபி 13 ஆம் நூற்றாண்டில் இன்றைய கப்பலூர், துவரங்குறிஞ்சி என்னும் ஊர்களை ஆண்டு வந்த கருமாணிக்கம் என்பவனைப் பற்றி இந்தப் படைப்பு கூறுகிறது.  

## மேற்கோள்கள்
* வாழ்வியற் களஞ்சியம்

பகுப்பு:கோவை (இலக்கியம்)
ஐரோப்பிய துடுப்பாட்ட அவை

**ஐரோப்பிய துடுப்பாட்ட அவை **(European Cricket Council (ECC)) ஐரோப்பாவில் துடுப்பாட்டத்தை மேற்பார்வையிடுகின்ற ஓர் பன்னாட்டு அமைப்பு. இருப்பினும் தேர்வுத் துடுப்பாட்டம் விளையாடும் இங்கிலாந்து மற்றும் வேல்சு நாடுகள் இதன் கட்டுப்பாட்டில் இல்லை. மற்ற விளையாட்டுக்களைப் போலவே இசுரேல் துடுப்பாட்டத்திலும் ஐரோப்பாவின் அங்கமாகக் கருதப்படுகிறது.

## வெளியிணைப்புகள்
* ஐரோப்பிய துடுப்பாட்ட அவை 
* பன்னாட்டுத் துடுப்பாட்ட அவை

பகுப்பு:துடுப்பாட்ட வாரியங்கள்
கோவில் நுழைவு ஆணை

**கோவில் நுழைவு ஆணை** என்பது 1936ஆம்  ஆண்டில் திருவிதாங்கூர் சமஸ்தானத்தில் இயற்றப்பட்ட ஒரு சட்டம் ஆகும். இந்த சட்டத்தினால் தாழ்த்தப்பட்ட தலித் மக்கள் கோவில்களுக்குள் நுழைய இருந்த தடைகள் நீக்கப்பட்டன. இந்த நாளைக் கேரள அரசாங்கம் சமுக சீர்திருத்த நாளாக கொண்டாடி வருகிறது.

## மேற்கோள்கள்
* 

பகுப்பு:கேரளம்
பகுப்பு:இந்து சமய அமைப்புகள்
பகுப்பு:கேரள வரலாறு
கேரி கிர்ஸ்டன்

**கேரி கிர்ஸ்டன் **(Gary Kirsten, பிறப்பு 23 நவம்பர் 1967, கேப் டவுன்) தென்னாபிரிக்காவின் முன்னாள் துடுப்பாட்ட வீரரும் இந்நாள் இந்திய தேசிய அணியின் பயிற்றுனரும் ஆவார். 101 தேர்வுகளிலும் 185 ஒருநாள் துடுப்பாட்டங்களிலும் 1993ஆம் ஆண்டு முதல் 2004ஆம் ஆண்டுவரை தென்னாபிரிக்காவிற்காக விளையாடியுள்ளார். பெரும்பாலும் தொடக்க மட்டையாளராக களமிறங்கி யுள்ளார். தனது தேர்வுத் துவக்கத்தை ஆத்திரேலிய அணிக்கு எதிராக 1993ஆம் ஆண்டு மெல்பேர்ணில் தொடங்கினார். 2004ஆம் ஆண்டு நியூசிலாந்து அணிக்கு எதிராக வெற்றிதந்த 76 ஓட்டங்களை அடித்து பன்னாட்டுத் துடுப்பாட்டங்களில் விளையாடுவதிலிருந்து ஓய்வு பெற்றார். 100 தேர்வுத் துடுப்பாட்டங்களில் பங்கெடுத்த முதல் தென்னாபிரிக்கர் என்ற பெருமையும் கொண்டவர். மிகவும் நம்பத்தகுந்த மட்டையாளராகவும் களத்தடுப்புக்காரராகவும் விளங்கினார்.

2008-2011 ஆம் ஆண்டுகளில் இந்தியத் துடுப்பாட்ட அணிக்கு பயிற்சியாளராக இருந்தார். பின் 2011 இல் தென்னாபிரிக்கத் துடுப்பாட்ட அணிக்கு பயிற்சியாளராக நியமிக்கப்பட்டு 2013 வரை பயிற்சியாளராக இருந்தார்.

## சான்றுகள்


பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:துடுப்பாட்டப் பயிற்சியாளர்கள்
பகுப்பு:இந்தியத் துடுப்பாட்ட அணியின் பயிற்சியாளர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
லா கெய்ன் மீதான குண்டுவீச்சுத் தாக்குதல்

**லா கெய்னில் உள்ள மேற்குக் கவசப் படைக்குழுத் தலைமையகம் மீதான குண்டுவீச்சுத் தாக்குதல்** (*Attack on Panzer Group West's headquarters at La Caine*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு வான்வழி குண்டுவீச்சுத் தாக்குதல். ஓவர்லார்ட் நடவடிக்கையின் ஒரு பகுதி. இதில் பிரான்சின் லா கெய்ன் கிராமத்தில் அமைந்திருந்த மேற்குக் கவசப் படைக்குழுத் தலைமையகத்தின் மீது நேச நாட்டு வான்படைகள் குண்டுவீசித் தாக்கின.

நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல்வழி படையெடுப்பு ஜூன் 6, 1944ல் நார்மாண்டிப் பகுதியில் தொடங்கியது. இப்படையெடுப்பை முறியடிக்கவேண்டுமெனில் ஜெர்மானியர்கள் மேற்குப் போர்முனையில் உள்ள அவர்களது பான்சர் (கவச) படைப்பிரிவுகளைப் பயன்படுத்த வேண்டும். அக்கவசப் படைப்பிரிவுகள் பான்சர் குழு மேற்கு (Panzer group west) அல்லது 5வது பான்சர் ஆர்மி என்ற படைப்பிரிவின் கீழ் வந்தன. இதன் தலைமையகம் லா கெய்ன் கிராமத்தில் உள்ள ஒரு மாளிகையில் அமைந்திருந்தது. ஜெர்மானியர்கள் பான்சர் படைகளை ஒருங்கிணைத்து தாக்குதல் நடத்துவதைத் தடுக்கவும், ஜெர்மானியப் படைத் தலைமை ஒழுக்கத்தை (command and control) சீர் குலைக்கவும் பான்சர் குழு மேற்கின் தலைமையகத்தின் மீது நேச நாட்டு வான்படைகள் குண்டு வீசித் தாக்கின.

ஜூன் 10, 1944ல் இந்த குண்டுவீச்சு நடைபெற்றது. 40 டைஃபூன் ரக விமானங்களும் 61 பி-25 மிட்ச்செல் ரக விமானங்களும் இதில் பங்கு கொண்டன. இத்தாக்குதலில் 18 ஜெர்மானிய அதிகாரிகள் கொல்லப்பட்டனர். பான்சர் குழு மேற்கின் தலைமைத் தளபதி ஜெனரல் லியோ கெயிர் வோன் ஷ்வெப்பென்பெர்க் காயமடைந்தார். தலைமையகத்தில் தொலைதொடர்பு கட்டமைப்பு நாசமானது. தலைமையக மாளிகை சேதமடைந்ததால், பான்சர் குழு மேற்கின் தலைமையகம் பாரிசுக்கு மாற்றப்பட்டது. இதனால் நார்மாண்டி கள முனையில் பல கவச டிவிசன்களை ஒருங்கிணைக்கக்கூடிய மேலாண்மைக் கட்டமைப்பு வசதிகளை ஜெர்மானியர்கள் இழந்தனர்.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
இயான் ஸ்டீவன்சன்

**இயான் ஸ்டீவன்சன் எம்.டி.** (Ian Stevenson) (அக்டோபர் 31, 1918 - பிப்ரவரி 8, 2007) **கனடா**வைச் சேர்ந்த உயிர் வேதியியலாளர் மற்றும் மனநோயியல் பேராசிரியர் ஆவார். தன்னுடைய மறுபிறவி குறித்த அறிவியல் பூர்வமான ஆராய்ச்சிகளுக்காக இவர் பெரிதும் அறியப்படுகிறார். 2002 ஆம் ஆண்டு பணியில் இருந்து ஓய்வு பெறும் வரை அவர் விர்ஜினியா பல்கலைக்கழகத்தில் இயல்பு கடந்தவை குறித்து ஆராயும் உணரியல் அறிவியல் (Division of Perceptual Studies) பிரிவின் தலைவராக இருந்தார். 

## மறுபிறவி ஆராய்ச்சி
மறுபிறவிக் கோட்பாடானது நவீன மருத்துவத்தில் மரபியல், மனித நடத்தை பற்றி மேலும் அறிய உதவும் என ஸ்டீவன்சன் நம்பினார்.  40 ஆண்டு காலம் அவர் உலகின் பல்வேறு இடங்களுக்குப் பயணித்து மறுபிறவியோடு தொடர்புடைய 3000 குழந்தைகள் குறித்து ஆய்வு செய்தார். இந்தியாவுக்கு வந்து ஆய்வு செய்ததில் மறுபிறவி நினைவுள்ள குழந்தைகள் பலர் இருப்பதை இயான் கண்டார்.

## பிறவிக்குறைபாடுகளும் முற்பிறவிக் காயங்களும்
மனிதரில் காணப்படும் பிறவிக்குறைபாடு மற்றும் பிறவிக்குறிகளுள் 35 விழுக்காடு முற்பிறவியில் அந்த மனிதனுக்கு ஏற்பட்ட காயங்களோடு தொடர்புடையவையாய் இருப்பதைக் கண்டார். நாற்பதுக்கும் மேற்பட்ட நபர்களில் பழைய மருத்துவ ஆவணங்களை ஆய்வு செய்ததில் இயானின் ஆய்வு உண்மையென நிறுவப்பட்டது.
## குழந்தைப் பருவ முன்பிறவி நினைவுகள்
முன்பிறவி  நினைவுகள்  குழந்தைப் பருவத்திலேயே பெரும்பாலும் ஏற்படுகின்றன என்று இயான் கண்டார். இரண்டு முதல் ஐந்து வயது வரையிலான குழந்தைகள் தங்கள் முன்பிறவி நினைவுகளை நன்கு நினைவு கூர்வதையும் அக்குழந்தைகளின் பேச்சு மற்றும் நடத்தை வயது மற்றும் அவற்றின் குடும்பத்திற்கு ஒவ்வாததாயும் ஆனால் அக்குழந்தையும் முன்பிறப்போடு ஒத்துப் போவதையும் இயான் கண்டார். நாட்கள் செல்லச் செல்ல குழந்தைகள் இவற்றை மறந்து விடுவதையும் இயான் கண்டார்.

## பூட்டப்பட்ட பேழை
இயான் பல்கலைக்கழகத்தில் உள்ள தனது துறை அலுவலகத்தில் பேழை ஒன்றைப் பூட்டினார். இப்பூட்டைத் திறப்பதற்கான வழி அவருக்கு மட்டுமே தெரியும். தான் இறந்த பின் ஏதேனும் ஒரு வகையில் ‌தொடர்பு கொண்டு அப்பூட்டைத் திறக்க முடியுமென அவர் நம்பினார்.

## மேற்கோள்கள்

பகுப்பு:2007 இறப்புகள்
பகுப்பு:1918 பிறப்புகள்
பகுப்பு:மறுபிறவி
கோமாளிப்பட்டி

**கோமாளிபட்டி** என்பது தமிழ்நாடு மாநிலத்தின் சிவகங்கை அருகே அமைந்துள்ள ஒரு கிராமமாகும். இங்கு கிராபைட் சுரங்கம் மற்றும் கிராபைட் பிரித்தெடுக்கும் தொழிற்சாலை அமைந்துள்ளது.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
திருநூற்றந்தாதி

**திருநூற்றந்தாதி** என்பது ஒரு சமண சமயத் தமிழ் நூல் ஆகும்.  "இது     மயிலாப்பூரில்     எழுந்தருளியுள்ள     22வது தீர்த்தங்கரராகிய நேமிநாதர் மீது பாடப்பட்ட நூலாகும்."  இந்த நூலை அவிரோதி நாதர் என்றவர் இயற்றினார். நூலின் காலம் 14 ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## மேற்கோள்கள்


## வெளி இணைப்புகள்
* முழு நூல் கிடைக்கும் இடம்

பகுப்பு:சமணத் தமிழ் இலக்கியங்கள்
பகுப்பு:சமண பக்தி இலக்கியம்
ஓதுவார்

**ஓதுவார்** என்போர் தமிழகத்தில் உள்ள சைவ சமய ஆலயங்களில் தேவார திருவாசகப் பண்களைப் பாடும் பணியில் தம்மை அர்ப்பணித்த இறைத்தொண்டர்கள் ஆவார். முற்காலத்தில் மன்னர்கள் ஓதுவார்களுக்கு நிலம் அளித்து ஆதரித்தனர். பரம்பரை பரம்பரையாக ஓதுவார்கள் திருமுறைப் பண்களைப் பாடி வந்தனர். காலப்போக்கில் இந்‌நிலை மாறி ஓதுவார் பற்றாக்குறை ஏற்பட்டது. எனவே தமிழக அரசு சென்னை, மதுரை மீனாட்சி சுந்தரேசுவரர் கோயில் மற்றும் பழனி முருகன் கோவில் ஆகிய இடங்களில் ஓதுவார் பயிற்சி மையங்‌களைத் துவங்கியது. இம் மையங்களில் சேர்ந்து பயிற்சி பெறுவோரின் எண்ணிக்கையும் விரல் விட்டு எண்ணக் கூடிய அளவிலேயே உள்ளது.

## காண்க

## மேற்கோள்கள்

## வெளி இணைப்புகள்
*தினமலரில் வெளியான ஓதுவார் குறையை அரசிடம் ஓதுவார் யார்...? கட்டுரை
* http://kalvimalar.dinamalar.com/tamil/news-details.asp?cat=8&id=2657

பகுப்பு:சைவ சமயம்
புதிய கட்டுப்பாட்டகம்

**புதிய கட்டுப்பாட்டகம்** (New Territories) என்பது ஹொங்கொங்கின் பிரதான மூன்று ஆட்சி பிரிவுகளில் ஒன்றாகும். மற்றைய இரண்டு பகுதிகளாவன, ஹொங்கொங் தீவு மற்றும் கவுலூன் தீபகற்பம் ஆகும். சீன பெருநிலப்பரப்பின் சம் சுன் ஆற்றை வடக்கிலும், கவுலூன் தீபகற்பம் மற்றும் எல்லை வீதி பகுதியை தெற்காகவும் கொண்டு, அதற்கு உட்பட்ட 200 க்கும் அதிகமான தீவுகளையும் உள்ளடக்கிய நிலபரப்பையே "புதிய கட்டுப்பாட்டகம்" என்று அழைக்கப்படுகின்றது.

## வரலாறு

## மாவட்டங்கள்
இந்த "புதிய கட்டுப்பாட்டகம்" என்று அழைக்கப்படும் பகுதியில் 9 மாவட்டங்கள் உள்ளன. அத்துடன் இந்த புதிய கட்டுப்பாட்டகம் பகுதியையும் புதிய கட்டுப்பாட்டகம் கிழக்கு மற்றும் புதிய கட்டுப்பாட்டகம் மேற்கு என இரண்டு பிரிவாக பிரித்து கூறுவதும் வழக்கில் உள்ளது. 

அத்துடன் இந்த புதிய கட்டுப்பாட்டகம் பகுதி 15 பிரதான அரசியல் ஆசனங்களையும் கொண்டுள்ளது.

* **புதிய கட்டுப்பாட்டகம் கிழக்கு** (7 ஆசனங்கள்)
** ஹொங்கொங் வட மாவட்டம்
** சயி குங் மாவட்டம்
** சா டின் மாவட்டம்
** டய் போ மாவட்டம்

* **புதிய கட்டுப்பாட்டகம் மேற்கு** (8 ஆசனங்கள்)
** தீவுகள் மாவட்டம்
** குவாய் சிங் மாவட்டம் (குவாய் சுங் மற்றும் சிங் யீ தீவு உட்பட)
** சுன் வான் மாவட்டம்
** சுன் மூன் மாவட்டம்
** யுங் லோங் மாவட்டம்

## வெளியிணைப்புகள்
*Lease of the New Territories 
*Lease of the New Territories 
*Cap 1 Sched 5A - Area of the New Territories

பகுப்பு:ஹொங்கொங் மாவட்டங்கள்
பகுப்பு:புதிய கட்டுப்பாட்டகம்
கவுலூன் மூவலந்தீவு

**கவுலூன் தீபகற்பம்** (Kowloon Peninsula) என்பது ஹொங்கொங் தீவுக்கு வடக்காகவும், சீன பெருநிலப்பரப்பிற்கு தெற்காகவும் உள்ள தீபகற்ப நிலப்பரப்பை நிலவியில் ரீதியாக குறிப்பிடும் ஒரு பெயராகும்.

பகுப்பு:கவுலூன்
பகுப்பு:ஹொங்கொங் புவியியல்
பகுப்பு:ஆங்காங்கின் மூவலந்தீவுகள்
முத்ரா ராக்ஷஸம்

**முத்ரா ராட்சசம்** என்பது விசாகதத்தர் என்னும் சமசுகிருத மொழிப் புலவரால் எழுதப்பட்ட ஒரு அரசியல் வரலாற்று நாடகமாகும். இந்நூல் வட இந்தியாவில் சந்திர குப்த மௌரியர் ஆட்சிக் கட்டிலில் ஏறியதை விவரிக்கிறது. சாணக்கியர், ராக்சசன் (அமைச்சன்), சந்திரகுப்த மௌரியர் ஆகியோர் முக்கிய கதை மாந்தர்கள் ஆவார். 

## தமிழ் மொழிபெயர்ப்புகள்
இந்நூல் 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. மறுபதிப்பு 2000 ஆம் ஆண்டில் வெளிவந்தது.  

பரிதிமாற் கலைஞர் எனும்   வி. கோ. சூரியநாராயண சாஸ்திரியார், இந்நூலை **முத்திராராட்சம்** எனும் தலைப்பில் தமிழில் மொழிபெயர்த்துள்ளார்.

## மேற்கோள்கள்

பகுப்பு:சமசுகிருத இலக்கியம்
பகுப்பு:நாடக நூல்கள்
பகுப்பு:நூலட்டை விடுபட்ட நூல்கள்
பகுப்பு:சமசுகிருத நூல்கள்